CELEX: 61970CJ0048
Language: da
Date: 1971-03-16 00:00:00
Title: Domstolens Dom (Første Afdeling) af 16. marts 1971. # Giorgio Bernardi mod Europa-Parlamentet. # Sag 48-70.

DOMSTOLENS DOM (FØRSTE AFDELING)
      AF 16. MARTS 1971
      
         Giorgio Bernardi
      
      
         mod Europa-Parlamentet
      
      Sag 48/70
      Processprog: Fransk
      
      Angående:
      En anmodning om annullation af sagsøgtes stiltiende — senere ved brev af 25. juni 1970 bekræftede — afvisning af sagsøgers klage, der især tilsigtede
      
               1.
            
            
               nyfastlæggelse af kriterierne for fordelingen af tjenesterejser til Strasbourg i forbindelse med Europa-Parlamentets møder og
            
         
               2.
            
            
               annullation af den anerkendelse af to perioder med midlertidig tjeneste, som en af sagsøgers kolleger hår opået.
            
         Domskonklusion :
      Den af generalsekretæren for Europa-Parlamentet trufne beslutning af 6. januar 1970 om at lade fru dell'Omodarne gøre midlertidigt tjeneste som oversætter annulleres.
      Generaladvokatens forslag til afgørelse:
      Sagsøgers påstand om annullation af den i december 1968 besluttede midlertidige udnævnelse og om konstatering af, at en midlertidigt ansat ikke fast kan sendes på tjenesterejser til Strasbourg, bør afvises. For så vidt søgsmålet tilsigter annullation af den i januar 1970 besluttede midlertidige udnævnelse forekommer det derimod ikke blot antageligt til realitetsbehandling men også begrundet, hvorfor den stiltiende afvisning af sagsøgers klage, der anses for at fremgå af administrationens tavshed efter forløbet af en frist på to måneder, bør annulleres på dette punkt.
      Sammendrag
      
               1.
            
            
               Tjenestemand — midlertidig tjeneste — formelle regler for udnavnelse
               (Tjenestemandsvedtægten, artikel 7)
            
         
               2.
            
            
               Tjenestemand — midlertidig tjeneste — midlertidig udnavnelse — ansættelsesmyndighedens kompetence
               (Tjenestemandsvedtægten, artikel 7)
            
         
               3.
            
            
               Tjenestemand — akt der indeholder et klagepunkt — tilståelse af uberettigede fordele — krænkelse af princippet om ligebehandling
            
         
               1.
            
            
               De formelle regler i tjenestemandsvedtægtens artikler 4, stk. 2 og 45 vedrørende udnævnelse og forfremmelse kan ikke udstrækkes til tilfælde af midlertidig udnævnelse. Derimod gælder artikel 25, stk. 2 vedrørende indplaceringen for beslutninger om midlertidig tjeneste.
            
         
               2.
            
            
               Det fremgår af sammenhængen mellem de to første stykker i tjenestemandsvedtægtens artikel 7, at den i andet stykke omhandlede beføjelse til at pålægge en tjenestemand at gøre midlertidig tjeneste i en højere stilling tilkommer den i første stykke nævnte myndighed.
            
         
               3.
            
            
               Indrømmelsen til visse tjenestemænd af fordele, som ikke er berettigede af hensyn til tjenesten, kan skade de pågældendes nærmeste kolleger, fordi den krænker de principper om ligebehandling og objektivitet, som bør beherske den offentlige tjeneste.